|  |  |
| --- | --- |
| Naziv obveznika: | **GRAD OROSLAVJE** |
| Sjedište obveznika: | Oroslavje |
| Adresa obveznika: | Oro trg 1 |
| **OIB:** | **86505626714** |
| Broj RKP-a | 28549 |
| Matični broj: | 2581442 |
| Razina: | 22 |
| Šifra djelatnosti: | 8411 |
| Šifra grada | 311 |
| Šifra županije: | 002 |
| e-pošta: | [grad@oroslavje.hr](mailto:grad@oroslavje.hr) |
| BILJEŠKE UZ FINANCIJSKE IZVJEŠTAJE | | |
| **Za razdoblje od 01. siječnja do 30. rujna 2022. godine** | | |

Financijski izvještaj za razdoblje 01.01.-30.09.2022. godine, razina 22, sastavljen je temeljem Pravilnika o financijskom izvještavanju u proračunskom računovodstvu (Narodne novine 37/22) te Okružnice Ministarstva financija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. rujna 2022., od 29.09.2022. (KLASA : 400-02/22-01/26 URBROJ: 513-05-03-22-3).

Razina 22 izvještaja znači da pored rashoda Jedinstvenog upravnog odjela izvještaj sadrži samo rashode za proračunske korisnike – ustanove koji su financirane iz proračuna Grada (Dječji vrtić „Cvrkutić“, Gradska knjižnica, Otvoreno učilište - konto 367).

Sastoji se od obrazaca: PR-RAS i OBVEZE, koje se predaju Ministarstvu financija putem nove aplikacije Financijsko izvještavanje u sustavu proračuna i Registar proračunskih i izvanproračunskih korisnika te Bilješki koje se objavljuju na internetskim stranicama Grada Oroslavje: [www.grad@oroslavje.hr](http://www.grad@oroslavje.hr).

Proračun Grada za 2022. godinu usvojen je na 8. sjednici Gradskog vijeća dana 22.12.2021. godine.

**I Obrazac PR-RAS**

***Ukupni prihodi i primici* u izvještajnom razdoblju od 01.01. do 30.09.2022. godine ostvareni su u iznosu od 21.189.352,46 kuna i u odnosu na isto razdoblje prošle godine povećani su za 175,8%.**

Na povećanje prihoda utjecao je

1. oporavak gospodarstva uslijed smanjenja pandemije virusa covid, što je utjecalo na povećanje gospodarske aktivnosti, a time i povećanje prihoda te
2. realizacija dugoročnog kredita.

**Ostvareno je 16.525.597 kn prihoda poslovanja**, što je u odnosu na prethodnu godinu povećanje od 137,5%. **Od prodaje nefinancijske imovine ostvareno je 57.629,94** kn što je povećanje za 199% u odnosu na prethodnu godinu.

**Od financijske imovine i zaduživanja ostvareno je 4.606.125,52 kn** iz razloga što je došlo do realizacije dugoročnog kredita planiranog u 2021. godini. (U istom razdoblju prošle godine nije bilo realizacije).

**PRIHODI POSLOVANJA 6**

**611 Porez i prirez na dohodak** – u odnosu na isto razdoblje prošle godine uvećani su za 132,2%.

**613 Porezi na imovinu**– u odnosu na isto razdoblje prošle godine uvećani su za 238,9%, a odnose se **na porez a promet nekretnina u iznosu od 1.568.668,95 kuna** i poreza na kuće za odmor u iznosu od 23.014,53 (potraživanja iz 2021. godine),

**614 – Porezi na robu i usluge –** naplaćeno je prihoda od poreza na potrošnju 192.416,06 kuna ili 799,9% ostvarenja u odnosu na razdoblje prethodne godine. Prikazano povećanje je iz razloga što je Gradsko vijeće (da se pomogne ugostiteljima na području grada Oroslavja radi krize uzrokovane Covidom) donijelo Odluku o oslobođenju od plaćanja Poreza na potrošnju za 2021. godinu.

**633 –** **Pomoći proračunu iz drugih proračuna –** ostvareno je 120.878,47 kn pomoći (povećanje 523,3%), odnosi se na tekuće pomoći iz županijskog proračuna za sanaciju šteta na nerazvrstanim cestama u iznosu od 36.000 kuna te za nabavu knjiga u iznosu od 84.878,47 kuna.

**636–** **Pomoći proračunskim korisnicima iz proračuna koji im nije nadležan –** ostvareno je 3.360,00 kn pomoći, odnosi se na tekuću pomoć iz državnog proračuna za redovnu djelatnost Dječjeg vrtića Cvrkutić

**638 –** **Pomoći temeljem prijenosa EU sredstava –** ostvareno je 282.474,23 kn pomoći (46,8% u odnosu na prošlu godinu), odnosi se na prijenos EU sredstava iz Socijalnog fonda po Projektu „U službi svih nas“ u iznosu od 35.693,21 kuna te prijenosa EU sredstava iz Grada Zaboka, po zajedničkom kapitalnom projektu Izgradnje biciklističke staze ruta Zabok-Oroslavje, u iznosu od 246.781,02 kuna.

**641 –** **Prihodi od financijske imovine –** ostvareno je 1.506,21 kn prihoda od kamate na depozite po viđenju.

**642 – Prihodi od nefinancijske imovine –** u izvještajnom razdoblju ostvareno je 289.833,98 kn ili 154,1% u odnosu na isto razdoblje prethodne godine.

Odnose na prihode od Koncesije za odvoz komunalnog otpada u iznosu od 35.511,60 kuna i Koncesije za dimnjačarske usluge u iznosu od 19.501,25 kuna, prihode od zakupa poslovnih objekata u iznosu od 204.545 kuna, prihoda od zakupa poljoprivrednog zemljišta u iznosu od 12,00 kuna, prihoda od iznajmljivanja društvenih domova u iznosu od 24.600 i stambenih objekata (zaduženje prijašnjih godina-ovrha) u iznosu od 2.688,24 kuna, prihoda od spomeničke rente u iznosu od 175,53 kuna i Naknade za nezakonito izgrađene građevine u iznosu od 4.800,36 kuna ( koja je u usporedbi sa proteklom godinom naplaćena u manjem iznosu, a razlog tome je izdan manji broj rješenja u postupku legalizacije.)

**651 – upravne i administrativne pristojbe –**ostvareno je ukupno 43.477,25 kn ili 96,5% u odnosu na proteklu godinu. Odnosi se na prihode od korištenja javnih gradskih površina ( u iznosu od 22.962,93 kuna), turističke pristojbe čije ostvarenje ovisi o broju turista prijavljenih u smještajnim objektima u iznosu od 19.897,86 kuna (koja je u odnosu na prošlu godinu povećana za 121%) i prihoda od prodaje državnog biljega u iznosu od 616,46 kuna.

**652 – Prihodi po posebnim propisima** –ostvareno je 165.914,26 kn, u odnosu na prethodnu godinu ostvareno povećanje od 342,6%.

Strukturu ovih prihoda čine prihodi od vodnog doprinosa koji su realizirani u iznosu 8.968,86 kn

i prihoda od sufinanciranja:

1) komunalnih troškova (troškovi režija) u iznosu od 70.048,47 kuna te

2) troškova korištenja odlagališta otpada u iznosu od 86.896,93 kuna.

**653 – Komunalni doprinosi i naknade -** ostvareno je 2.383.022,02 kn ili 158,9% u usporedbi sa istim razdobljem prethodne godine .

Odnose se na prihodi od:

1. komunalnog doprinosa koji su ostvareni u iznosu 423.349,41 kn, što je povećanje na isto razdoblje prošle godine za 367,5% prema izdanim Rješenjima,
2. Prihode od komunalne naknade za stambeni prostor u iznosu od 613.343,59 kuna i komunalne naknade za poslovni prostor u iznosu od 1.150.542,20 kuna (povećanje u odnosu na isto razdoblje prošle godine za 141% iz razloga što su poduzete mjere naplate starih potraživanja i izdata nova Rješenja) te
3. naknada za groblje (godišnja naknada iz protekle godine) u iznosu od 122.459,82 kn i prihoda od ukopa i rezervacija grobnih mjesta u iznosu od 20.302,00 kuna.

**663 – donacije od pravnih i fizičkih osoba izvan općeg proračuna -** ostvarene su u iznosu od 12.797 kuna odnose se na kapitalne donacije građana za asfaltiranje cesta po potpisanom ugovoru iz 2021. godine te tekuće donacija od trgovačkih društava u iznosu od 5.347 kuna.

**683 – ostali prihodi -** ostvarene su u iznosu od 18.361,92 kuna odnose se na prihode od HZ za zapošljavanje po Ugovoru o sufinanciranju zapošljavanja u javnom radu.

**PRIHODI OD PRODAJE NEFINACIJSKE IMOVINE 7**

**721 - Prihodi od prodaje proizvedene dugotrajne imovine** –realizirano je 57.629,94 kn ili 199% u usporedbi s istim razdobljem 2021. godine. Odnose se na sredstva od prodaje stanova na kojima postoji stanarsko pravo u iznosu od 10.725,90 kuna (čije Izvršenje je manje iz razloga što je većina stanova otkupljeno) i od prodaje stanova u vlasništvu grada u iznosu od 49.904,04 kuna (uplaćena sredstva od APN agencije).

**PRIMICI OD FINACIJSKE IMOVINE 8**

**844 – Primljeni krediti od tuzemnih kreditnih institucija Izvan javnog sektora** – u izvještajnom razdoblju realizirana su sredstva u iznosu od 4.606.125,52 kuna.

Odnosi se na dugoročni kredit koji je bio planiran u Proračuna grada za 2021. godinu u iznosu od 7.000.000,00 kuna. Kako smo dana 30.12.2021. godine od Ministarstva financija primili Odluku o davanju suglasnosti za zaduženje kod Privredne banke nismo mogli realizirati isti u 2021. godini te je Ugovor o dugoročnom kreditu sklopljen s Privrednom bankom dana 04.01.2022. godine.

Odobreni iznos kredita iznosi 7.000.000 kuna za financiranje Projekata: izgradnja biciklističke staze, uređenje Doma kulture, izgradnja zgrade za sport i rekreaciju, rekonstrukciju Dječjeg vrtića, izgradnju cesta, nogostupa i parkirališta te dodatna ulaganja i asfaltiranje cesta u naseljima. Glavnica kredita otplatit će se u 60 mjesečnih rata od kojih prva dospijeva 31.07.2024. godine (zadnja 30.06.2029. godine). Na iskorišteni kredit, počevši od prvog dana korištenja kredita obračunava se redovna kamata u visini od 0,9% godišnje, fiksna.

***Ukupni rashodi i izdaci poslovanja* ostvareni su u iznosu od 18.038.086,98 kuna, a kad oduzmemo dio koji se odnosi na Proračunske korisnike grada (Gradska knjižnica, Dječji vrtić Cvrkutić Otvoreno učilište) u iznosu od 4.239.597,72 kuna, visina rashoda i izdataka Grada iznosi 13.798.489,26 kuna kao slijedi:**

**RASHODI POSLOVANJA 3**

**311- Plaće za redovan rad** -realizirano je 868.813,36 kuna u odnosu na isto razdoblje prethodne godine **povećanje od 4%.**

Odnosi se na plaće gradonačelnika, plaća za redovni rad 11 zaposlenih, te 1 zaposlenog na određeno vrijeme – Javni radovi.

Početkom godine uz gradonačelnika u upravnom odjelu bila su zaposlena 3 službenika i 2 zaposlena u vlastitom pogonu grada, a krajem izvještajnog razdoblja uz gradonačelnika 5 službenika, čistačica i 5 zaposlenika vlastitog pogona.

**312- Ostali rashodi za zaposlene –** utrošeno je 112.582,82 ili 336 % više u odnosu na isto razdoblje 2021. U rashode ulaze naknade za topli obrok te isplata otpremnine za odlazak u mirovinu (koja je razlog povećanja plana).

**313- Doprinosi na plaće** –realizirano je 137.702,14 kn, odnosi se na obavezno zdravstveno osiguranje.

**321 – Naknade troškova zaposlenima** –realizirano je 52.935,95 kn, u odnosu na s istim razdobljem 2021. godine rashodi su veći za 214%., a rashodi se odnose i na naknade za prijevoz na posao i s posla , naknade za službeni put i stručno usavršavanje zaposlenika, tečajeve i stručne ispite (za 12 zaposlenih u odnosu na 6 zaposlenih u istom razdoblju prethodne godine).

**322 – Rashodi za materijal i energiju –**utrošeno je 574.377,69 kuna, u odnosno sa 2021. godinom to je za 162,7% više iz razloga povećanja cijena materijala (odnosi se na uredski materijal, energiju, sitni inventar, radnu odjeću i materijal za tekuće održavanje poslovnih prostorija, opreme i strojeva.)

**323 – Rashodi za usluge** –realizirani su u iznosu 1.861.997,37 kn ili 22 % manje u usporedbi sa 2021. godinom. Odnosi se na usluge redovnog poslovanja te tekućeg održavanja nerazvrstanih cesta, zgrada te opreme i prijevoznih sredstava. (usprkos sveopćem poskupljenu, uz dobro planiranje, javnu nabavu i racionalnom trošenju može se uštedjeti)

**324- Naknade troškova osobama izvan radnog odnosa** - do 30.09. utrošeno je ukupno 504 kn (loko vožnja poljoprivrednog redara).

**329- Ostali nespomenuti rashodi poslovanja –**u izvještajnom razdoblju je utrošeno 351.968,46 kn.

U odnosu na proteklu godinu ovi rashodi veći su za 183,4%, a odnose se na premije osiguranja, na reprezentaciju,

te troškove manifestacija u iznosu od 89.861,20 – povećanje iz razloga što u 2021. godini nije bilo organiziranih manifestacija kao i na Naknadu za korištenje odlagališta otpada koja nije planirana te je ujedno razlog povećanja plana (obveza naknade krenula je od ove godine i iznosi za izvještajno razdoblje 83.300,41 kuna).

**342- Kamate za primljene kredite i zajmove** – izvršeno je ukupno 39.228,68 kn, u odnosu na proteklu godinu ovi rashodi veći su za 187%, odnose se na kamatu po financijskom leasingu za traktor i gospodarska vozila

te kamatu za otplatu po dugoročnom kreditu (razlog povećanja budući je kredit realiziran ove godine).

**343- Ostali financijski rashodi** –realizirano je 94.557,05 kn. U usporedbi sa 2021. godinom ova vrsta rashoda manja je za 15%. (odnose se na usluge banaka i platnog prometa, rashode za zatezne kamate te za troškove i kamate po odobrenom pool kreditu (kratkoročnom kreditu Privredne banke po Ugovoru o dopuštenom prekoračenju za dozvoljeni minus po računu, a kamate ove godine nema jer je račun u plusu).

**352 – Subvencije** –realizirano je 81.793,62 kn, u usporedbi sa prethodnom godinom realizacija je veća za 17%. U izvještajnom razdoblju isplaćene su subvencije poljoprivrednicima u iznosu 10.345,65 kn (odnose se na osjemenjivanje domaćih životinja) , subvencioniranje kamata za odobrene kredite malim i srednjim poduzetnicima u iznosu od 71.447,97 kuna.

**363- Pomoći unutar općeg proračuna** u izvještajnom razdoblju je realizirano 50.881,77 kn.

Odnosi se na tekuću pomoć Općini Gornja Stubica (temeljem zajedničkog organiziranja obavljanja poslova poljoprivrednog redara, za plaću, troškove prijevoza na posao i s posla te druga materijalna prava u iznosu od 13.878,26 kuna), tekuće pomoći Gradu Donja Stubica za Izradu plana širokopojasne infrastrukture pristupa internetu u iznosu od 31.003,51 kuna te tekuće donacije Županiji KZ za nabavu aplikacije za pripremu državne mature u iznosu od 5.000 kuna i sufinanciranje Programa prometne kulture za najmlađe u iznosu od 1.000 kuna.

**366- Pomoći proračunskim korisnicima drugih proračuna -** u izvještajnom razdoblju realizirano je 447.768,24 kn, u usporedbi sa 2021. godinom u istom izvještajnom razdoblju, rashodi su povećani za 129,9%. Odnosi se na isplate za JVP Gradu Zaboku, isplate drugim Dječjim vrtićima za sufinanciranje troškova vrtića, isplate Osnovnoj školi po zahtjevima za financiranje redovite djelatnosti i po ugovorima za sufinanciranje po Programu produženog boravka u školi i financiranje pomoćnice u nastavi.

**367 – Prijenosi proračunskim korisnicima iz nadležnog proračuna za financiranje redovne djelatnosti -** u izvještajnom razdoblju realizirano je 4.239.597,72 kuna, u usporedbi sa 2021. godinom u istom izvještajnom razdoblju, rashodi su veći za 178,8%.

**Odnosi se na isplate proračunskim korisnicima :**

* Dječjem vrtiću Oroslavje u iznosu od 3.768.156,49 kuna od toga 1.672.713,16 za redovnu djelatnost i kamatu po kreditu , 595.443,33 kuna za otplatu zajmova te prijenos 1.500.000 kuna za rekonstrukciju vrtića (za plaćanje obveza iz 2021. godine – iz sredstava kredita)
* Otvorenom učilištu Oroslavje u iznosu od 83.441,23 kuna za redovnu djelatnost i
* Gradskoj knjižnici Oroslavje u iznosu od 388.000,00 kuna za redovnu djelatnost.

**372 – Ostale naknade građanima i kućanstvima iz proračuna –**u izvještajnom razdoblju realizirano je 1.870.743,07 kn, manje za 12,7% u odnosu na prošlu godinu, odnosi se: na troškove smještaja djece u privatnim vrtićima, na stipendije i školarine, na rashod za prijevoz učenika i studenata, na isplatu naknade za novorođenčad, troškove logopeda, pogrebne troškove.

**381 –Tekuće donacije –**isplaćeno je 1.595.968,89 kn. Usporedbom sa 2021. godinom isplaćeno je više donacija za 106,8% . Isplate se odnose na donacije Sportskoj zajednici grada Oroslavja , Hrvatskom crvenom križu, Vatrogasnoj zajednici grada Oroslavja i Turističkoj zajednici grada Oroslavja,

te donacija udrugama prema odobrenim sredstvima po javnim natječajima za predlaganje programa javnih potreba u kulturi , sportu, socijali i dr.

**386–Kapitalne pomoći –** isplaćeno 9.021,25 kuna (radovi na kanalizaciji u vlasništvu Zagorskog vodova Zabok).

**RASHODI ZA NABAVU NEFINACIJSKE IMOVINE 4**

**421 - Građevinski objekti** –realizirano je 1.652.288,04 kn. Usporedbom s proteklom godinom povećanje je u iznosu od 329,3%. Odnosi se na troškove izgradnje Biciklističke staze – trasa Zabok-Oroslavje (1.361.688,61 kuna), Zgrade za šport (23.650 kuna), Nogostupa (190.472,18 kuna) i Dječjeg igrališta (76.4777,25 kuna).

**422- Postrojenja i oprema** –utrošeno je 314.545 kn . U usporedbi sa 2021. godinom to je smanjenje za 78%. Odnosi se na uredsku opremu, opremu po Projektu „U službi svih nas“, opremu i alat za održavanje zelenih površina , opremu za dječja igrališta te opremu za autobusno stajalište.

**426- Nematerijalna proizvedena dugotrajna imovina** –realizirano je 108.556,25 kuna. U usporedbi sa 2021. godinom to je povećanje za 167,7%. Odnosi se na troškove izrade prostornog plana (79.875 kuna) te ulaganja u računalne programe u iznosu od 28.681,25 kuna.

**451 – Dodatna ulaganja na građevinskim objektima –**utrošeno je 1.131.516,16 kuna ili 50% manje u usporedbi sa 2021. godinom . Odnosi se na asfaltiranje cesta, dodatna ulaganja na javnoj rasvjeti , troškove dodatnih ulaganja na Društvenom domu Andraševec te na rekonstrukciju Društvenog doma u Mokricama po Projektu „U službi svih nas“ u iznosu od 804.563,06 kuna.

**IZDACI ZA FINANCIJSKU IMOVINU I OTPLATU ZAJMOVA 5**

**544-** **Otplate glavnice primljenih zajmova** u iznosu od 1.582.901,09 kuna odnosi se na:

1. otplate glavnice po financijskom leasingu za nabavu traktora i gospodarskog vozila u iznosu od 153.505,55 kuna,

2. iznos od 1.429.395,54 kuna na povrat po kratkoročnom kreditu Privredne banke po Ugovoru o dopuštenom prekoračenju, koji je krajem 2021. godine bio iskazan na Prihodima grada.

**547**- **Otplate glavnice primljenih zajmova od drugih razina vlasti - u** iznosu od 850.838,36 kuna odnosi se na:

1. Povrat sredstava beskamatnog zajma iz državnog proračuna na ime povrata poreza na dohodak za 2020. godinu u iznosu od 76.179,96 kuna

2. Povrat sredstava beskamatnog zajma iz državnog proračuna na ime povrata poreza na dohodak za 2019. godinu u iznosu od 774.658,40 kuna

**II Obrazac „OBVEZE“**

Stanje obveza na dan 01.01.2022. iznosilo je 4.751.808,74 kuna, a na dan 30.09.2022. godine iznosi 7.235.428,71 kuna, što je povećanje u iznosu od 152%.

Obveze su povećane iz razloga što se Grad Oroslavje zadužio po dugoročnom kreditu (planiran u 2021. godini, a realiziran 2022. godine) te za primljeni beskamatni zajam iz državnog proračuna na ime povrata poreza na dohodak za 2021. godinu u iznosu od 1.363.929,66 kuna.

U izvještajnom razdoblju grad je podmirio svoje obveze u iznosu od 12.833.217,15 kuna, ostalo je nepodmireno 305.843,95 kuna (spornih obveza) koje su **dospjele obveze**, a iznos od 6.929.584,76 kuna odnosi se na **nedospjele obveze:**  po kreditima (6.129.305,22 kuna) i za redovno poslovanje ( 800.279,54 kuna) koje grad uredno izvršava.

Bilješke sastavila:

Ivanka Tuđa

**GRADONAČELNIK:**

**Viktor Šimunić**